open-index/open-wikipedia-markdown huggingface dataset:
Bali mushugi

**Bali mushugi**, **Baliya mushugi** yoki **Baliy** () – kalta yungli mushuk zotlaridan biri. Bu zot Amerikalik kalta yungli Siam mushugi navidan paydo boʻlgan.

## Tarixi
Bali mushuklari kalta yungli siam mushuklar navidan paydo boʻlgan. Ularning naslida uzun yungli mushukchalar 30-yillarning boshlarida paydo boʻlgan.

1928-yilda AQShda Siam juftligining birinchi uzun yungli mushukchalari tugʻilgan. Bunday „hodisalar“ muntazam ravishda sodir boʻlib turgan, ammo selektsionerlar buni hammaga oshkor qilishmagan. Kalta yungli ota-onalar uzun yungli bolalarni dunyoga keltirgani uchun ularning hayoti „shohona“ tarzda oʻtkan.

Selektsionerlar tabiiy mutatsiyaga uchragan va ular ilgari boʻlmagan hayvonlarni koʻpaytirishni boshlagan. Ish Nyu-Yorklik Xelen Smit va Kaliforniyalik Marion Dorsi tomonidan bajarilgan. Qisqa vaqt ichida olimlar uzun yungli siam mushuklarining asl turlarini paydo qilishgan.

Bu zot birinchi marta 1963-yilda „Uzun yungli siam“ nomi qoʻyilgan. 5 yildan soʻng uning nomi oʻzgargan. 1965-yilda zot roʻyxatga olingan va 1970-yilda Cat Fansiers' Association va TICAda „Bali“ bomi bilan tan olingan. 1972-yilda bu zot FIFe tomonidan ham tan olinib, 1984-yilda uni oʻz tarmoqlariga kiritgan. Birinchi Bali namunasi 1967-yilda takomillashtirilgan va 1970-yilda qayta koʻrib chiqilgan. Ushbu eng soʻnggi namuna 1970-yilda Cat Fansiers' Association tomonidan aniqlangan. 1988-yilda SSSRga Chexiya Respublikasidan birinchi „blue-tabby-point“ navi keltirilgan.

## Tashqi koʻrinishi
**Boshi** oʻrtacha kattalikda boʻlib, uzun nozik bo'yini, katta quloqlari, tekis tumshug'i, baquvat iyagi va toʻgʻri tishlari bor.

**Yonboshdan** boshidan burun uchigacha boʻrtiqsiz va choʻkmalarsiz toʻgʻri shakilda koʻrinadi.

**Pastki jagʻi** oʻrtacha kattalikda rivojlangan va uning eng past nuqtasi burun uchi bilan bir xil vertikal chiziqda joylashgan.

**Quloqlari** hayratlanarli darajada katta, bir-biridan keng ajratilgan. Toʻgʻri chiziqlar iyakdan quloq uchlarigacha choʻzilib, yonoq suyaklarida toʻxtamasdan uchburchak hosil qilgan.

**Koʻzlari** „sharqiy“, bodomsimon, goʻyo xanjar chiziqlarini kabi qiya shakilda joylashgan. Ular keng oraliqda, aniq, chuqur va koʻk boʻladi.

**Tanasi** oʻrtacha kattalikda boʻlib, ingichka baland oval panjali oyoqlari, baquvat suyaklari va yaxshi rivojlangan mushaklari bor. Yunglari kestirilib yelkalaridan uzun boʻlmasligi kerak. Orqa oyoqlari oldingi oyoqlardan bir oz balandroq. Erkaklari ayol mushuklardan odatda kattaroq boʻladi.

**Dumi** uzun, ingichka, qamchiga oʻxshash. Quyruqdagi uzun osilgan yunglari plomba hosil qiladi.

**Moʻynasi** oʻrtacha uzunlikdagi, nozik, ipaksimon, astarsiz. Yungi boshdan quyruqgacha choʻzilgan. Eng uzun yunglari quyruqida joylashgan.

## Namunasi
* Standart baliyskoy koshki (CFA)

## Rasmlar

Balinese blue lynx point.jpg
Balinese-cat-2.jpg
Balinese-kitten1.jpg


## Qoʻshimcha maʼlumotlar
* Siam mushugi
## Havolalar
* Balinez - opisanie porodi, foto balinezov.
* 

## Manbalar
The Magic of Thinking Big

**The Magic of Thinking Big** – David J. Schwartsning oʻz-oʻzini rivojlantiruvchi kitobi. U birinchi marta 1959-yilda nashr qilingan. Qisqartirilgan versiyasi esa 1987-yilda bosmadan chiqarilgan.

„Forbes“ uni oʻz-oʻziga yordam berish boʻyicha eng yaxshi kitoblardan biri deb atagan.

## Qabul qilish va taʼsiri
1982-yil oxiriga kelib, u 1,494,000 sotuvga ega boʻlgan Simon & Schusterning eng koʻp sotilgan qogʻozli kitoblaridan biri boʻlgan. 2015-yilga kelib ushbu kitob 6 milliondan ortiq nusxada sotilgan.

Thomas J. Stanley oʻz vebsaytida oʻzining „***The Millionaire Next Door***“ bestsellerini yozishga Schwarts va uning kitobi qanday turtki boʻlganini aytib oʻtgan. Ikkalasi ham Georgia davlat universitetining marketing boʻlimi oʻqituvchisi boʻlishgan va „muvaffaqiyat“ni muhokama qilishgan. Schwarts Stanleyning birinchi ***Marketing to the Affluent*** kitobini qanday yaxshilash boʻyicha taklif bergan: „*Endi bor eʼtiboringizni ular qanday boyib ketishganiga qarating. Katta oʻylang*.“

Amerikalik futbol murabbiyi va sport boshlovchisi – Lou Holtz bu uning sevimli kitobi ekanligini aytib oʻtgan.

Basketbol murabbiyi Joe Harrington 1980-yillarda Long Beach State 49 ersning har bir aʼzosiga ushbu kitobning bir nusxasidan bergan. Maryland universitetidan Lefty Driesell ham ushbu kitobni oʻz jamoa aʼzolariga tarqatgan.

## Manbalar
Caro–Kann himoyasi

**Caro–Kann himoyasi** – bu quyidagi yurishlar bilan boshlanadigan shaxmat debyuti:

: **1. e4 c6**
Caro–Kann himoyasi shohning oldidagi piyodalar yurishiga qarshi keng tarqalgan himoya. U Sitsiliya himoyasi va fransuz himoyasi kabi yarim ochiq oʻyin sifatida tasniflanadi, garchi u oʻsha ochilishlardan biriga qaraganda ancha mustahkam va kamroq dinamik deb hisoblanadi.

Caro–Kann himoyasida filining rivojlanishiga toʻsqinlik qilinmaydi. Biroq, bu turli vaziyatga toʻgʻri keladi, chunki qora piyodani **c5** ga surishdan oldin 1 … **c6** oʻynash kerak. Qoralar esa fransuz himoyasida bir yurishda c7-c5 ni surishi mumkin. Oq rang Caro-Kann bilan turli yoʻllar bilan kurashishi mumkin. Bundan tashqari, qoralar kamroq harakatchanlikka ega va rivojlanishda orqada qolishi mumkin. Chunki qurbonlik qilingan dona metelshpilgacha oʻz kuchini koʻrsatib turadi.

XXI asr grossmeysterlaridan Vladislav Artemiyev va Aliriza Firuzja ushbu debyutdan muntazam foydalanishadi, Ding Liren va Hikaru Nakamura esa vaqti-vaqti bilan foydalanadi.

## Tarixi

Debyut ingliz oʻyinchisi Horatio Karo va avstriyalik oʻyinchi Marcus Kann sharafiga nomlangan, ikkalasi ham buni 1886-yilda tahlil qilishgan. Kann 4-oʻyinda Germaniya-Britaniya shaxmat chempioni Jak Miesga qarshi Caro–Kann himoyasi bilan 24 ta harakatdan iborat ajoyib gʻalabaga erishdi. 1885-yil may oyida Gamburgda Germaniya shaxmat kongressida Caro–Kann himoyasi haqida aytib oʻtgan.

1.e4 c6 2.d4 d5 3.e5 Bf5 4.Bd3 Bxd3 5.Qxd3 e6 6.f4 c5 7.c3 Nc6 8.Nf3 Qb6 9.0-0 Nh6 10.b3 cxd4 11.cxd4 Nf521c. a3 Ncxd4 14.Nxd4 Bc5 15.Rd1 Nxd4 16.Bxd4 Bxd4+ 17.Qxd4 Rc1 (diagramma) 18.Kf2 Rxd1 19.Qxb6 axb6 20.Ke2 Rc1 21.Kd24.Kd24. b4 Rcc1 0 –1

## Manbalar
Schaffhausen

**Schaffhausen** – Shveysariya shimolida joylashgan tarixiy munisipalitet va shu nomdagi kantonning poytaxti hisoblanadi. 2016-yil Dekabr holatiga koʻra 36000 ga yaqin aholi istiqomat qiladi. Neuhausen am Rheinfall, Neunkirch va Stein am Rhein kabi shaharlar bilan Rhine daryosi boʻyida, High Rhine irmogʻi qirgʻogʻida joylashgan.

Shaharda tashqi freskalar va haykallar bilan bezatilgan Uygʻonish davrining koʻplab goʻzal binolari, shuningdek, eski kanton qal’asi Munot joylashgan. Schaffhausen, shuningdek, Shveysariya-Germaniya temir yoʻl tarmogʻining tutashuvida joylashgan boʻlib, temir yoʻl liniyalaridan biri orqali Yevropaning eng katta sharsharasi boʻlmish Rhine Falls bilan bogʻlangan.

## Tarixi
Schaffhausen Oʻrta asrlarda shahar-davlat maqomiga ega boʻlgan va oʻz tangalarini 1045-yildan boshlab zarb ettirgani haqida bir qancha tarixiy dalillar mavjud.

## Topografiyasi
Schaffhausen shahri Rhine daryosining oʻng qirgʻogʻida joylashgan. Ushbu hududning qariyb 53.4% qismini oʻrmonlar tashkil qiladi va 20.2% qismidan qishloq xoʻjaligi maqsadlarida foydalaniladi. Qolgan qismning 24,8 foizi aholi punktlari (binolar yoki avtomobil yoʻllari), 1,6 foizi esa unumsiz yerlardir. 1979, 2004 – yillar orasida oʻtroq yerlar miqdori 95 gektargaga oshgan, qishloq xoʻjaligi yerlari esa 117 gektarga kamaygan.

## Manbalar
Aaron Frenkel

**Aaron G. Frenkel** (1957-yil 9-sentyabrda Isroilda tugʻilgan) – xalqaro tadbirkor, investor va xayriyachi.

## Faoliyati
Frenkel 1980-yillardan beri investitsiyalar, mol-mulk va koʻchmas mulk bilan shugʻullanadigan Loyd’s Group kompaniyasining egasi.
U Loyd guruhini Markaziy va Sharqiy Evropada The Boeing kompaniyasi, Airbus SE, Gulfstream Aerospace, Agusta, Embraer va boshqalar kabi asosiy tijorat fuqaro aviatsiyasi sanoatining ishlab chiqaruvchi (OEM) vakili sifatida tashkil etgan . Kompaniya soʻnggi 25 yil davomida 35 milliard dollardan ortiq sarmoya va bitimlarda ishtirok etgani taxmin qilinmoqda. Frankel 2020-yilda Isroil koʻchmas mulk sektoridagi eng yirik va eng qadimgi kompaniyalardan biri boʻlgan Gav-Yam koʻchmas mulk kompaniyasida boshqaruvni qoʻlga kiritadi. 2021-yilning dekabr oyida esa Gav-Yamdagi mulkini Property & Building Korporatsiyasiga sotgan.

U Abu Dabidagi Mubadala Investment kompaniyasi bilan birga Oʻrta yer dengizidagi Tamar gaz konining 22% ulushini sotib olgan.
Keyin bank sektoriga sarmoya kiritib, 2022-yilning iyun oyida Bank Leumining eng yirik xususiy aktsiyadoriga aylanadi (2,1%).
Aoran Frenkel Yevro-Osiyo yahudiylari kongressi (EAJC) raisi, Butunjahon yahudiylar kongressi (WJC) vitse-prezidenti va Limmud FSU prezidenti hisoblanadi.

## Xayriyasi
U sogʻliqni saqlash, farovonlik, toza atrof-muhit va taʼlim sohalarida xayriyachi.

## Shaxsiy hayoti
Frenkelning turmush oʻrtogʻi Maja Rut Frenkel boʻlib, ularning 5 ta farzandi bor.

## Mukofot va eʼtiroflari
* Nikola Sarkozi tomonidan Fransiyaning Legion d’honneur mukofoti berilgan.
* Shimon Peres Isroil Davlati Prezidenti lavozimida ishlagan davrida Isroil prezidentlik konferentsiyasining raisi.
* Monako shahzodasi Albert II tomonidan Chevalier de L’ordre de Grimaldi faxriy medali taqdim etilgan.
* Butunjahon yahudiylar kongressi vitse-prezidenti .
* Yevro-Osiyo yahudiy kongressi boshqaruvi raisi.
* Xorvatiya Respublikasining Quddusdagi faxriy konsuli.
* Tel-Aviv sanʼat muzeyi aʼzosi.
* Tel-Aviv universiteti boshqaruv kengashi aʼzosi.
* Yakir Keren Hayesod mukofoti laureati.

## Manbalar

## Havolalar
* Record audience cheers on the Jewish Russian revival, timesofisrael
* Hebrew University unveils new statue of Albert Einstein on Jerusalem campus, The Jerusalem Post 6-mart, 2015-yil.
* Aaron Frenkel, Chairman of the Israeli Presidential Conference 2011-yil.
Mercedes (Urugvay)

**Mercedes** (ispancha talaffuzi:*meɾˈseðes*) – Urugvaydagi Soriano departamentining markazi va eng yirik shahri. 2011-yilgi aholini roʻyxatga olish maʼlumotlariga koʻra, mamlakatda aholi soni boʻyicha oʻninchi oʻrinda turadi.

Mercedes shahri turizm, savdo va savdo portining muhim markazi hisoblanadi. Uning asosiy tarmoqlari qishloq xoʻjaligi, sut mahsulotlari, qogʻoz ishlab chiqarish va sanoat faoliyatiga toʻgʻri keladi.

## Tarixi
Mercedes shahriga 1788-yilda ruhoniy Manuel Antonio de Castro y Careaga tomonidan *Capilla Nueva de las Mersedes* nomi bilan asos solingan. 1857-yil 6-iyulda uning maqomi shahar darajasiga koʻtarilgan va 531-sonli qonun akti bilan oʻsha paytdagi toʻqqizta departamentlardan biri boʻlgan Soriano departamentining poytaxti etib belgilangan.

## Aholisi
2011-yilda shahar aholisi 41,974 kishidan iborat boʻlgan.

Manba: Urugvay Milliy universiteti.

## Iqlimi

## Sporti
Mercedes shahri 1967-yilda boʻlib oʻtgan basketbol boʻyicha jahon chempionating rasmiy mezbonlaridan biri hisoblanadi.

## Mashhur shaxslari
* Ricardo Paseyro (1925–2009), diplomat va shoir.

## Manbalar

## Havolalar
INE map of Mercedes
Suzannah Lipscomb

**Suzannah Rebecca Gabriella Lipscomb** (1978-yil 7-dekabrda tugʻilgan) – britaniyalik tarixchi va Rohempton universitetining faxriy professori, Qirollik Tarix Jamiyati, Oliy Taʼlim Akademiyasi va Antikvarlar Jamiyatining aʼzosi. *[[History Today]]* gazetasiga oʻz hissasini doimiy ravishda qoʻshib borgan. U bir nechta kitoblar yozgan va tahrir qilgan, televideniyeda ham koʻplab tarixiy hujjatli filmlarni taqdim etgan. Bundan tashqari, u NBC uchun qirollik tarixchisi vazifasini bajargan. Uning tadqiqotlari XVI asrga, ingliz va fransuz tarixiga qaratilgan boʻlib, diniy, gender, siyosiy, ijtimoiy va psixologik tarixni qamrab oladi. U Britaniya va Yevropa sehrgarlari haqida ham yozgan.

## Bolalik davri va taʼlimi
Lipscomb *Hampton Court Palace* yaqinidagi Surreyda tavallud topgan. U Nonsuch Qizlar oʻrta maktabida, Epsom kollejida va Oksford universitetining Linkoln va Balliol kollejlarida tahsil olgan.

## Mediadagi faoliyati
U Yesterday telekanali uchun „The Secret Life Of“ ning beshta qismiga qatnashgan.

2022-yil sentyabrda Lipscomb qirolicha Yelizaveta II vafotidan soʻng „Elizabet davri“ga katta hissa qoʻshgan.

## Manbalari
WJSN

**WJSN** (Koreyscha: 우주소녀; RR: Ujusonyeo; Xitoycha: 宇宙少女), shuningdek, **Cosmic Girls** nomi bilan ham tanilgan, Starship Entertainment va Yuehua Entertainment tomonidan tashkil etilgan Janubiy Koreyalik qizlar guruhidir. Guruhning hozirgi tarkibi oʻn nafar aʼzodan iborat: Seola, Bona, Exy, Soobin, Luda, Dawon, Eunseo, Yeoreum, Dayoung va Yeonjung.

Guruh 2016-yil 25-fevralda kengaytirilgan spektakl bilan debyut qildi. Guruh oʻn ikki aʼzodan tashkil topgan. Oʻn uchinchi aʼzo Yeonjung 2016-yil iyul oyida qoʻshildi. 2018-yildan beri tanaffusda boʻlganidan soʻng, Yuehua kompaniyasidan Xuanyi, Cheng Xiao va Meiqi 2023-yil 3-martda guruhni tark etishdi.

**2015-2016: Shakllanish va debyut**

2015-yil 4-dekabrda Starship Entertainment va Yuehua Entertainment WJSN nomli 12 aʼzodan iborat qizlar guruhini ishga tushirdi, u yerda koreys va xitoylik aʼzolar turli boʻlinmalarga boʻlingan.[1]

10-dekabrda birinchi birlik, **Wonder Unit** (Cheng Xiao, Bona va Dayoung) eʼlon qilindi. 17 dekabrda ikkinchi uch aʼzoli birlik (Xuanyi, Eunseo va Yeoreum) taqdim etildi: **Joy Unit**. 21-dekabr kuni WJSNning Wonder and Joy Unit guruhlari Mariah Carey tomonidan yozilgan „All I Want For Christmas Is You“ qoʻshigʻining Rojdestvo muqovasini chiqarishdi. 24-dekabrda uchinchi boʻlim, **Sweet Unit** (Seola, Exy va Soobin) eʼlon qilindi. 31 dekabrda yakuniy birlik eʼlon qilindi: **Natural Unit** (Meiqi, Luda va Dawon).

WJSN 2016-yil 25-fevralda „Would You Like?“ mini albomi bilan debyut qildi. Bu albom „Mo Mo Mo“ va „Catch Me“ nomli treklari bilan chiqdi. Guruh oʻzining debyut bosqichini 25-fevraldagi „M Countdown“ seriyasida „Catch Me“ va „Mo Mo Mo“ bilan oʻtkazdi.

11-iyul kuni Starship Entertainment I.O.I-dan Yoo Yeon-Jungning guruhga qoʻshilishini tasdiqladi. 2016-yil avgust oyida Seola, Exy, Soobin, Eunseo, Cheng Xiao, Yeoreum va Dayoung yorliqdoshi Monsta X bilan hamkorlikda Y-Teen birligini tashkil qilishdi. Bu KTning telefon tariflari xizmati uchun CF modellari sifatida targʻib qilingan va musiqiy videolar va turli leybllarning kontentlarni chiqaradigan loyiha birligi guruhi edi.

17 avgustda WJSN oʻzining ikkinchi mini albomini „The Secret“ barcha 13 aʼzosi bilan chiqdi.
Fransuz himoyasi

Fransuz himoyasi – bu quyidagi yurishlar bilan boshlanadigan shaxmat debyut:

: **1. e4 e6**
Bu yurish koʻpincha 2.d4 d5 yurishlaridan keyin kuzatiladi. Qoralar odatda …**c5** oʻynab koʻp oʻtmay, markazda turgan piyodaga hujum qiladi va farzin tomonidan joy egallaydi. Fransuz himoyasi mustahkamlik va turli yoʻnalishlarga ega boʻlganligi sababli koʻp foydalaniladi. Qoralarning pozitsiyasi koʻpincha oʻyinning boshida biroz tor boʻladi. Xususan, e6 dagi piyoda c8 dagi filning rivojlanishiga toʻsqinlik qilishi mumkin.

## Asosiy maʼlumotlar
1.e4 e6 ochilish yurishlaridan soʻng, Fransuz himoyasining asosiy chizigʻi 2.d4 d5 yurishi boʻyicha davom etadi. Oq piyodalar markazni egallaydi. Qoralar esa e4 da piyodaga hujum qilib, darhol unga qarshi chiqadi. 1.d4 e6 2.e4 d5 yoki 1.d4 d5 2.e4 e6 dan keyin Blackmar-Diemer Gambitining tugashi Farzin debyuti boshlanishi mumkin.

Oqlarning variantlari orasida e4 piyodani 3.Nc3 yoki 3.Nd2 bilan himoya qilish, uni 3.e5 bilan oldinga siljitish yoki 3.exd5 bilan almashish kiradi, ularning har biri turli xil pozitsiyalarga olib keladi. Piyodani 3.Bd3 bilan himoya qilish 3…dxe4 4.Bxe4 Nf6 imkonini beradi, bunda qoralar ikki filning tezligi yoki ustunligiga erishadi.

## Manbalar
Xo‘ja Ubbon maqbarasi

**Xoʻja Ubbon maqbarasi** – Buxoro viloyati, Romitan tumanidagi meʼmoriy yodgorlik. XVI asrda bunyod etilgan. Yodgorlik Buxoro shahridan 50 km uzoqlikda boʻlib, ziyoratgoh sifatida mashhur. Xoʻja Ubbon toʻgʻrisida akademik Abdulahad Muhammadjonov oʻzining „Quyi Zarafshon sugʻorilish tarixi“ asarida maʼlumotlar keltirgan. Xoʻja Ubbon yodgorligida milod boshlarida qoʻrgʻon istehkomlari va quduq boʻlgan.
Xoʻja Ubbon qudugʻi suvi shoʻr va achchiq boʻlib, teri kasalliklariga davo boʻlgan. Koʻplab insonlar ziyoratgohga kelib, ixlos qilib shu joyda vaqtinchalik yashagan va suvdan ichgan va choʻmilgan. XIV–XV asrlardan Xoʻja Ubbon ziyoratgoh sifatida shakllangan. Vaqtlar oʻtib, yodgorliklar atrofida sagʻana qurilgan va tugʻ koʻtarilgan. Arxeologlar izlanishlariga koʻra ushbu hududda miloddan avval 3-4 mingyillikda ovchilar qarorgohi boʻlgani, insonlar chorvachilik bilan shugʻullanib chorva mollari boqilganligini bilish mumkin.

Xoʻja Ubbon „suv homiysi“ va „suv qoʻriqchisi“ maʼnosi bildiradi. Rivoyat va afsonalarga koʻra, Xoʻja Ubbon Amudaryo kema va qayiqchilarining suv vakili va piri, yomgʻir yogʻdiradigan avliyo boʻlgan. Shu sababli Buxoroda joylashgan suvsiz joylar va baʼzi qishloqlar Oqshih bobo, Sulton Xubbi, Ubbon, Hazrat Xubbin kabi atamalar bilan atalgan.
Xoʻja Ubbon qadamjosi bir nechta obidalardan iborat majmua boʻlgan. Ziyoratgoh qudugʻi chortoq uslubida pishiq gʻishtdan, yonida xonaqoh va tugʻlar mavjud. 1964-yilda Xoja Ubbon ziyoratgohidagi quduq va meʼmoriy obida buzib yuborilgan. Ammo koʻp vaqt oʻtmay, u yerda yangi quduq ochilib, yangi binolar qurilgan, sagʻanalar taʼmirlangan.

## Manbalar

## Adabiyotlar
### Ilmiy adabiyotlar
* 
*
Roja Bhoj aeroporti

**Roja Bhoj aeroporti**  – Hindistonning Madhya-Pradesh shtatining markazi Bhopal shahrida faoliyat koʻrsatuvchi mahalliy va mavsumiy xalqaro aeroport. X asrdagi Paramara qiroli Roja Bhoj sharafiga nomlangan, u Madhya Pradeshdagi yoʻlovchilar soni boʻyicha ikkinchi eng gavjum aeroportdir va hududi boʻyicha shtatning eng yirik aeroporti.

Aeroport Gandhi Nagarda joylashgan. Aeroport Bhopal Junction temir yoʻl stansiyasidan 15 km va shahar janubidagi Habibganj temir yoʻl stansiyasidan 20 km uzoqlikda joylashgan. Aeroport, shuningdek, Bhopalni Indor bilan bogʻlaydigan 46-sonli milliy avtomagistrali va 18-shtat magistralining kesishmasi yaqinida joylashgan. Aeroport oʻzining qulay joylashuvi tufayli texnik xizmat, taʼmirlash va kapital taʼmirlash (MRO) obyektlariga ega.

## Aeroport majmuasi

### Uchish-qoʻnish yoʻlagi
2010-yilda uchish-qoʻnish yoʻlagi uzunligi  gacha oshirildi. Bu Bhopalga yirik samolyotlarning qoʻnishiga imkon beradi. Bhopaldan birinchi toʻgʻridan toʻgʻri xalqaro reys Jidda shahriga amalga oshirilgan.

### Yuk tashish va logistika markazi
Aeroport yaqinidagi 17 gektar yer maydonida yangi Air Cargo Hub qurish rejalashtirilmoqda. Hozirda eski terminal binosi markaziy aeroportdan yuk tashish uchun markaz sifatida qayta qurilmoqda. Vaqtinchalik Air Cargo majmuasi 2019-yil oktyabrida ochildi.

### Texnik xizmat koʻrsatish, taʼmirlash va kapital taʼmirlash (MRO) obyektlari
Bhopal aeroporti Hindistonda texnik xizmat koʻrsatish, taʼmirlash va kapital taʼmirlash (MRO) obyektlarini oʻrnatish uchun qurilgan sakkizta maydondan biridir. Aeroportning markazda joylashganligi mamlakat uchun iqtisodiy taraqqiyotni taʼminlaydi.

### Immigratsiya posti va xalqaro reyslar

Sentyabr oyida DGCA tashkiloti Roja Bhoj aeroportiga xalqaro maqom berish jarayonini boshladi. 2019-yil noyabr oyida Hindiston Ichki ishlar vazirligi va Fuqarolik aviatsiyasi vazirligi aʼzolaridan iborat komissiya immigratsiya markazlarini ochish masalasida aeroportga tashrif buyurdi. Shuningdek, aeroport immigratsiya nazorat postiga aylandi. Bu esa xalqaro reyslarni amalga oshirish uchun majburiy talablardan biri hisoblanadi.

### Terminallari
2011-yil 28-iyunda Fuqaro aviatsiyasi vaziri Vayalar Ravi tomonidan qiymati 1,35 milliard rupiy boʻlgan terminal ochildi. Shtat hukumati xalqaro terminal qurish uchun 400 gektar yer maydoni ajratdi.

Terminal binosi 26,936 m² maydonda qurilgan. Terminalda 14 ta roʻyxatdan oʻtish, joʻnab ketish uchun 4 ta immigratsiya posti va kelish uchun 6 ta immigratsiya posti mavjud.

### Aviakompaniyalar va yoʻnalishlar

## Manbalar

## Havolalar
*
*Official website
Nikolay Tsvetkov

**Nikolay Tsvetkov** (bolgarcha: **; 1987-yil 10-avgust) – bolgariyalik futbolchi, yarim himoyachi pozitsiyasida oʻynab keladi.

## Faoliyati
2017-yil iyun oyida Tsvetkov Sofiyaning „Lokomotiv“ klubiga oʻtgan.

2018-yil 12-iyunda Tsvetkov CSKA 1948 bilan shartnoma imzolagan.

### Klub

; SSKA Sofiya

* Bolgariya kubogi : 2015–2016

## Manbalar

## Havolalar

*
Nimsovich himoyasi

**Nimsovich himoyasi** – bu quyidagi yurishlar bilan boshlanadigan shaxmat debyut:

: 1. e2-e4 Kb8-c6

## Tarixi
Nimsovich himoyasi XIX asrning oʻrtalarida nemis shaxmatchisi Fisher tomonidan taklif qilingan va A.Nimzovitsch tomonidan turnir amaliyotiga kiritilgan. Keyinchalik, u V.Mikenas va boshqa litvalik shaxmatchilar tomonidan qoʻllanila boshlandi. Natijada ushbu yurishga muqobil nom berildi – „Litva himoyasi“. 1990-yillarda debyut ingliz shaxmatchisi, grossmeyster E.Miles tomonidan amalda faol foydalanilgan.

…Nb8-c6 birinchi yurishidan soʻng markazda kurash boshlanadi, maqsad markazni egallash. Bugungi kun turnir amaliyotida ushbu debyutdan juda kam foydalaniladi, ammo soʻnggi yillardagi kompyuter tahlillari amaliyotda debyut zarurligini koʻrsatmoqda.

## Variantlar
* **2. Kb1-c3** ili **2. Kg1-f3** – **2…e7-e5**,
* **2. d2-d4**
** **2. …d7-d5**
*** „Variant 3.Nc3“ yoki Nimsovich himoyasining asosiy yurishlari
*** **3. Kb1-c3 d5:e4 4. d4-d5 Kc6-b8**
*** **3. Kb1-c3 d5:e4 4. d4-d5 Kc6-e5**
*** „Variant 3.e5“
*** **3. e4-e5 Cc8-f5**
*** **3. e4-e5 f6**
*** „Almashtirish varianti“
*** **3. e4:d5 Fd8:d5 4. Kg1-f3 Cc8-g4 5. Cf1-e2 0—0—0**
*** **3. e4:d5 Fd8:d5 4. Kg1-f3 e7-e5**
** **2. …e7-e5 **(„Mayls sistemasi“)
*** **3. d4-d5 Kc6-e7**
*** **3. Kg1-f3**
*** **3. d4:e5 Kc6:e5**
*** **3. d4:e5 f7-f6?!**
** **2. …e7-e6**
*** **3. Kb1-c3 d7-d5**

## Manbalar
Terryland oʻrmon bogʻi

**Terryland oʻrmon bogʻi** – Irlandiyaning Galway shahridagi shahar oʻrmon bogʻi. U 2000-yil yanvar oyida Irlandiyadagi eng yirik loyiha sifatida ishga tushirilgan boʻlib, u Galway shahri fuqarolarini shahar markazidan unchalik uzoq boʻlmagan 120 akr (0,49 km²) maydonda 500 000 ta mahalliy irland daraxti ekishga jalb etish rejasi bilan boshlangan.

Garchi Galway shahar kengashi homiyligida boʻlsa-da, u koʻp tarmoqli boshqaruv qoʻmitasida hamjamiyat ishtirokiga ega boʻlgan, bu esa 2000–2003-yillar davomida rejalashtirish, loyihalash va dasturlash tadbirlarida mahalliy aholining yuqori darajada ishtirok etishiga olib kelgan.
## Manbalar
Kamron Mirzo baradari

**Kamron Mirzo Baradari** (urdu. کامران کی بارہ دری; *Kāmrān kī bārɘdɘrī*) – Pokistonning Lahor shahridagi yozgi pavilyon. U 1540-yildabirinchi Boburiy imperatori Boburning oʻgʻli, Kamron Mirzo tomonidan qurilgan. Bino Lahordagi eng qadimgi Boburiy inshooti deb ishoniladi va Lahorning Shohdara Bogʻ hududidagi maqbaraga aylantirilmagan yagona joy hisoblanadi.
## Tarixi
1530-yilda Bobur vafotidan keyin Kamron Mirzo Lahorni egallab, 1540-yilda baradari qurilgan bogʻ barpo etgan. Qurilish vaqtida baradari Shohdara bogʻi hududidagi Ravi daryosining gʻarbiy qirgʻogʻida boʻlgan boʻlsa-da, hozir daryo oʻrtasidagi orolda joylashib qolgan. Chunki yillar davomida suv oqimi shu holga keltirgan. 1849-yilda inglizlar Panjobni qoʻshib olgandan soʻng, pavilyon daryodan oʻtadigan qayiqlar uchun pullik dam olish joyiga aylantirildi. Ushbu joy 1867-yilda Lahor xaritasida Turgurhvalli Baradari nomi bilan tilga olingan. Xaritada daryoning gʻarbiy qirgʻogʻida joylashgani koʻrsatilgan. Baradarining sharqiy tarafining bir qismi 1850-yillarda suv toshqini tufayli vayron boʻlgan, baradarining ikkinchi qavati ham xuddi shu davrda shikastlangan yoki buzib yuborilgan. 1958-yilda suv toshqini tufayli yana zarar koʻrdi. 1989-yilda 19,6 million rupiy (taxminan 1 million dollar) sarflanib, rekonstruksiya qilingan.

## Bahslar

Ayvonning ayrim xususiyatlaridan koʻrinib turibdiki, hozirgi baradari Kamron Mirzo bogʻining aynan oʻzi emas. Kamron Mirzoga tegishli boʻlgan ayvon haqida birinchi eslatma 1860-yilga toʻgʻri keladi va u xalq ogʻzaki rivoyatlariga asoslangan boʻlishi ham mumkin.
Ayvonda 17-asrda va undan keyingi davrda Boburiy imperatori Shoh Jahon hukmronligi davrida keng tarqalgan qirrali arklar mavjud. Bu Kamron Mirzoga tegishli boʻlgan inshoot ancha taʼmirlangan yoki rekonstruksiya qilingan boʻlishi mumkin. 1988-yilda olib borilgan tadqiqotlar shuni koʻrsatdiki, bogʻ Kamron Mirzo hayotligi davrida qoʻllangan gaz oʻlchov birligidan emas, balki Akbar hukmronligi davrida keng qoʻllangan Gaz-i-Illahiy deb nomlangan oʻlchov birligidan foydalangan holda qurilgan.
## Arxitetktura
Barcha baradarilar singari, ushbu inshootning ham oʻn ikkita eshigi bor.
## Manbalar
Grigoris Athanasiou

**Grigoris Athanasiou** (yun. Dorēgusēs dānasío; 1984-yil 9-martda tugʻilgan) – professional darvozabon ampulasida oʻynaydi.

## Faoliyati
Eleftherio-Kordelio shahrida tugʻilgan Afanasiu Gretsiya Superligasida Akratitos bilan futbol oʻynay boshlagan. Keyin u Krit va Gamma Etnikining Atsalenios jamoasiga oʻtgan va 2007-yilda Superliganing Ergotelis klubi bilan shartnoma imzolagan. U klubda yetti mavsum qolgan, asta-sekin klubning asosiy tarkibidan joy olgan va klubdagi soʻnggi ikki mavsumida asosiy darvozabon sifatida oʻynagan. Klub Afanasiuga 2013−2014-yilgi mavsum oʻrtasida oʻz roʻyxatiga yuqori toifali darvozabonni qoʻshish niyati haqida xabar berganidan soʻng (va bir necha kundan keyin serbiyalik darvozabon Vladimir Stoykovich bilan shartnoma imzolagan), Afanasiu bundan voz kechishga qaror qilgan. klub bilan shartnomasini uzaytiragan va Kiprning Ayia Napa klubiga oʻtagan. Kiprdagi bir mavsumdan soʻng u oʻzining sobiq klubi Ergotelisga qaytgan, u bir mavsum oldin Futbol Ligasiga tushib ketgan. Klub oylar davomida futbolchilarning maoshini toʻlay olmagan va natijada 2016-yilning 19-yanvarida professional musobaqalarni tark etgan oʻta ogʻir mavsumdan soʻng bir kun avval soʻnggi oʻyinini oʻtkazgan Atanasiu shartnomadan ozod etilgan. Oxir-oqibat u 2016-yilning yozida Cretan Futbol Ligasi raqibi Chania bilan shartnoma imzolagan.

## Manbalar

## Havolalar

* Profile at Onsports.gr
* Guardian Football
Sabzi sharbati

**Sabzi sharbati** – sabzidan tayyorlanadigan ichimlik.

## Xususiyatlari

Sabzi sharbati A vitaminining manbai hisoblanib, tarkibida koʻproq betta-karotin, folat va B vitaminlari kompleksi tutadi. Mikroelementlardan kalsiy, mis, magniy, kaliy, fosfor va temir koʻp miqdorda boʻladi. 454 gr sabzidan bir bakal sharbat olinadi. Sabzi oʻzagining qattiqligi sababli undan olinadigan sharbat apelsin va olma mevalariga nisbatan kam miqdorda boʻladi. Jarayon davomida sabzini oʻzagidan ajratish ishning eng qiyin qismi hisoblanadi.

## Dorivorligi
Sabzi sharbati tarkibidagi betta-karotin moddasi terining koʻrinishiga taʼsir qilish xususiyatiga ega boʻlib, teri rangini toʻq sariq ranga oʻzgartira oladi. 24 kunda 3 stakandan koʻproq sabzi sharbati ichish tavsiya qilinadi. Sabzi sharbatida konsentrlangan sabzi mazali tamga ega boʻladi va asosan sogʻliqni yaxshilash uchun isteʼmol qilinadi. Oziq-ovqat mahsulotlariga qayla sifatida ham sabzi sharbati qoʻshiladi. Amerikada sabzi sharbatidan pishloqni quyuqlashtirish va rang berish maqsadida foydalaniladi.

## Ozuqa tarkibi
AQSh qishloq xoʻjaligi departamenti maʼlumotlari boʻyicha ozuqaviy qiymat quidagicha tuzilgan:

Koloriya tarkibi: 40 kkal

Protein: 0.95 gr

Yogʻ: 0,15 gr

Uglevodlar: 9,28 gr

Xun tolalari: 0,8 gr

Xolesterin: 0 mg.

## Manbalar
Andrey Shariy

**Andrey Vasilyevich Shariy** (1965-yil 17-iyun, Belogorsk, Amur viloyati, RSFSR) – sovet va rus jurnalisti, radio boshlovchisi, yozuvchi, media menejeri. „Ozodlik“ radiosining rus xizmati direktori.
### Tarjimai holi
Andrey Shariy harbiy oilada tavallud topgan, bolaligi Moskvada oʻtgan. 1987-yilda SSSR Tashqi ishlar vazirligi MGIMO universitetining xalqaro jurnalistika fakultetini tamomlagan. Moskvadagi „Pravda“ (1987–1990) va „Rossiya“ (1990-1994) gazetalarida faoliyat olib borgan. 1992-yilda „Svoboda“ radiostansiyasi bilan hamkorlik qila boshlagan. 1994-1996 yillarda mustaqil jurnalist, sobiq Yugoslaviya respublikalaridagi urush muxbiri boʻlgan (Zagreb, Xorvatiya). 1996-yildan Ozodlik radiosining axborot dasturlari boshlovchisi lavozimida faoliyat yuritgan (Praga, Chexiya). 2005-yildan beri „Vremya svobodi“ dasturining yakuniy soni muallifi va boshlovchisi, 2016-yildan esa Rossiya xizmati direktori lavozimlarida faoliyat olib borgan.
Uning oʻn beshdan ortiq kitoblari nashr etilgan. Maqolalar, ocherklar va insholari „ Inostrannaya literatura“, „ Neprikosnovenniy zapas“, „GEO“, „GEO-Traveller“, „ Chetire sezona“, „ Itogi“, „Vsemirniy sledopit“, " Pravozashitnik ", „Jurnalist“ nomli jurnallarda chop etilgan. „Alarum“ onlayn jurnalida va boshqalarda, koʻplab rus gazetalarida, turli Yevropa nashrlarida bir qancha asarlari chop etilgan. Hozirda Pragada yashaydi.
### Insho va ocherklar toʻplamlari
* 2006-yil – „Chetire sezona“ („Novoye literaturnoye obozreniye“ nashriyoti, Moskva). Yevropa sayohati haqida bir nechta insholar.
* 2011-yil – „Peterburgskiy globus“ („Novoye literaturnoye obozreniye“ nashriyoti, Moskva). Yevropa kontekstida Sankt-Peterburg haqida bir qancha insholar.
* 2008-yildagi „Peterburgskiy globus“ Internet loyihasining kengaytirilgan va yangilangan nashri (Rinaldi Hotels Group va Sankt-Peterburg bilan birgalikda).
* 2013-yil – „Moskovskiy globus“ (Olga Podkolzina bilan hamkorlikda, „Novoye literaturnoye obozreniye“ nashriyoti, Moskva). Yevropa kontekstida Moskva haqida bir qator insholar.
## Manbalar
Boraboy ko‘li

**Boraboy koʻli** ( or *Kocabey Gölü)* – Turkiyaning Amasiya viloyatidagi koʻl. Koʻl va uning atrofi 2014-yilda tabiat bogʻi deb eʼlon qilingan.

Koʻl Amasiya viloyatining Tashova tumani hududida, Boraboy shaharchasining gʻarbiy qismida joylashgan. Koʻldan Tashvagacha boʻlgan masofa 1 km (13 milya) va Amasiyaga boʻlgan masofa esa 61 km (38 milya)ni tashkil etadi. Koʻl dengiz sathidan 1051 m (3448 fut) balandlikda, Qora dengiz togʻlaridagi vodiyda joylashgan. Boraboy koʻli daryo koʻchkisi tufayli hosil boʻlgan. Koʻchki toʻgʻoni keyinchalik suv toshqini tufayli boʻlinib ketmasligi uchun beton toʻsiqlar bilan mustahkamlangan. Boraboy koʻlining uzunligi 675 m (2215 fut) va maksimal kengligi 175 m (574 fut) ga teng. Koʻlning umumiy maydoni taxminan 4 gektar (9,9 akr) va maksimal chuqurligi 11 m (36 fut).
## Tabiat bogʻi
Boraboy koʻl hududi 2014-yilda Atrof-muhit va oʻrmon vazirligi tomonidan milliy tabiat parki deb eʼlon qilingan. Koʻl 259 gektar (640 akr) maydonni egallaydi, asosan oʻrmon va bir qismi qishloq xoʻjaligi maydonidir. Milliy tabiat parkining oʻrtacha balandligi 1215 m (3986 fut). Eng baland joyi Kaleboynu tepaligi boʻlib, tepalik 1383 m (4537 fut). Tabiat bogʻining shimoliy yonbagʻirlarida sharq olxasi (Fagus orientalis), qora qaragʻay (Pinus nigra), shotland qaragʻayi (Pinus sylvestris L.), eman (Quercus cerris) va endemik eman keng tarqalgan boʻlib, koʻplab oʻsimlik turlari mavjud. Koʻlning janubiy yon bagʻirlari asosan xilma-xil butalardan iborat. Boraboy koʻli yaqinida oʻrmon xoʻjaligi vazirligi va Boraboy shahar hokimligining turar-joy binolari mavjud.
## Manbalar
Aleyna Solaker

**Aleyna Solaker** (1996-yil 22-dekabr) — turk aktrisasi va modeli.U *[[Qirg'in Çiçekler]]* nomli dramatik serialidagi *Meral Kendir* roli bilan mashhurlikka erishgan.* 

== Hayoti va faoliyati==
Solaker [[Turkiya]]ning [[Istanbul]] shahrida tugʻilgan. *Istanbul Bilgi* Universitetining teatr yoʻnalishi boʻyicha oʻqigan. Uning birinchi debyut roli  *„Kush Dili“* serialida boʻlgan. Keyin *Dersimiz Otaturk* filmida rol oʻynagan.Uning eng muvaffaqiyati roli 2016-yilda [[ATV (Turkiya)|ATV]] *Qirg'in Çiçekler* serialida bosh rolni ijro etishi bilan boshlangan. U 2018-yilda “Aşktroloji” telefilmida ham oʻynagan. 2020-yilda “Ahmet İki Gözüm” filmida va qisqa vaqt ichida suratga olingan “Hizmetchilar” serialida bosh rolni o‘ynagan.

== Filmografiyasi ==
=== TV seriallari ===
* 2006: *İşte Benim*
* 2013: *Altındağlı* – Cemre Altındğlı
* 2014: *Beyaz Karanfil*
* 2015: *Kırgın Çiçekler* – Meral Kendir
* 2020: *Hizmetçiler* – Çiçek Tuna
* 2021: *Benim Hayatım* – Yasemin
*2023 : *Letter from Berlin* - Yelena

=== Filmlari ===
* 2020: *Ahmet İki Gözüm* – Ceylan

=== TV filmlari ===
* 2018: *Aşktroloji'' – Tuğba
## Manbalar

## Havolalar
* 
*
50- parallel yodgorligi

**50- parallel yodgorligi** – Xarkovning oʻziga xos rasmiy belgisi boʻlib, Xarkov shimoliy kenglikning 50- parallelidagi eng katta shahar hisoblanadi .Xarkov shahridagi Shevchenko nomidagi bogʻida aynan shimoliy kenglikning 50-parallel chizigʻi boʻylab oʻrnatilgan.

## Yodgorlik tarixi
2004-yilda yodgorlikni loyihalash boʻyicha ishlar boshlangan. Xarkov shahar ijroiya qoʻmitasi 20-avgust kuni Ukraina Milliy arxitektorlar uyushmasining Xarkov viloyati tashkiloti bilan birgalikda 50- parallel yodgorlik belgisini yaratish uchun tanlov eʼlon qilingan. Tanlovda oʻndan ortiq asar ishtirok etgan. Baholashning xolisligini taʼminlash uchun asarlar anonim tarzda koʻrsatilgan. Mualliflarning ism-shariflari oʻrniga raqamlar qoʻyilgan. Birinchi oʻrinni Xarkov Milliy akademik opera va balet teatr, amfiteatrini qurish hamda yuqorisiga qora sharli suzish havzasini oʻrnatish taklifi bilan taqdim etilgan loyiha egallangan. Ikkinchi oʻrinni Xarkov xaritasi bilan „Yerning tepasi“ loyihasi egallangan. Bu hozirgi yodgorlikning prototipiga aylangan.

2010-yilning kuzida Yodgorlik belgisi shahar va tuman Kengashlari deputatlari tashabbusi bilan oʻrnatilgan. Loyiha mualliflari shahar kengashi deputati Gabriel Mixaylov hamda dizayner Sergey Fomichevdir.
2010-yil 10-oktyabrda yodgorlikning ochilish marosimi boʻlib oʻtgan. Ochilishda O. Xarkov meri, Xarkov merligiga nomzod Gennadiy Kernes ishtirok etishgan.

Yodgorlikning asl koʻrinishida Xarkovdan Shimoliy qutbgacha boʻlgan masofa 3933 km, haqiqiy masofa esa kamida 4440 km deb koʻrsatilgan. Yodgorlik belgisi zudlik bilan tuzatilgan. 2011-yil 17-martda „3933 km“ yozuvi shunchaki kesib tashlangan. Noaniqlik hatto 9-sinf oʻquvchilari uchun geografiya fanidan viloyat olimpiadasi topshirigʻiga aylangan. Ular xatoni topishlari va oʻz shaharlaridan Shimoliy qutbgacha boʻlgan toʻgʻri masofani aniqlashlari kerak boʻlgan.

## Koʻrinishi
Yodgorlik xiyobon boʻylab siniq chiziq shaklida joylashgan „50- parallel“ yozuvi boʻlgan yigirma bronza va mis lavhalardan iborat. Markazda globus tasvirlangan hamda dunyoning eng yirik shaharlari (Moskva, Rim, Quddus, Parij, Dubay va Dehli) va ulardan Xarkovgacha boʻlgan masofani koʻrsatuvchi qavariq bronza doira boʻlgan. Toʻpning perimetri boʻylab rus tilida „Xarkov“ va ingliz tilida „Xarkov“ takroriy yozuvlari mavjud.

## Manbalar
Butunjahon Veganlar kuni

**Butunjahon Veganlar kuni** – har yili 1-noyabr kunida nishonlanadigan global tadbir hisoblanadi. Bu kunda ishtirokchilar veganizmning afzalliklarini targ‘ib qilishadi. Shuningdek, bayramni ko‘chalarga doʻkonchalar oʻrnatish, katta qozonlarda ovqat pishirish(bunda ovqat pishirish uchun masalliqlarni har bir kishi olib keladi va pishgan ovqat barchaga tarqatiladi) hamda daraxtlar ekish kabi harakatlarni amalga oshirish orqali nishonlaydilar.

## Tarixi

Bayram 1994-yilda Buyuk Britaniyadagi Vegan jamiyati raisi Louise Wallis tomonidan tashkilot barpo etilganining 50 yilligi hamda *„vegan“* va *„veganizm“* atamalarining joriy qilinishi munosabati bilan tashkil etilgan. 2011-yilgi nutqida Louise Wallis shunday degan: „Biz faqat jamiyat 1944-yil noyabr oyida tashkil etilganini bilardik, lekin aniq sana barchamizga nomaʼlum. Shuning uchun 1-noyabrni ziyofat uyushtirish va bayram kuni sifatida belgilashga qaror qildim. Negaki, menga bu sananing anʼanaviy bayramlar — Halloween va Vafot etganlar kuni()ga toʻgʻri kelishi, qulay va munosib vaqt ekanligi maʼqul boʻldi“.

## Nishonlanishi
Butunjahon Veganlar kuni turli mamlakatlarda turli yillardan boshlab nishonlangan.

• Avstraliyaning Melburn shahrida bayram 2003-yildan beri oktyabr oyining oxirgi yakshanbasida nishonlanadi. Tadbirning uyushtirilishi dastlab Veganlar Birlashmasi () vegan ijtimoiy guruhi aʼzolari tomonidan boshlangan va hozirda Viktoriya Vegetarianlari bilan bogʻliq qoʻmita tomonidan uyushtiriladi. Bayramda koʻplab guruhlar tomonidan har xil eko-doʻkonlar tashkil etiladi.

• Avstraliyaning Adelaida shahri har yili noyabr oyining birinchi yakshanbasida Butunjahon Veganlar kunini nishonlaydi. Birinchi Veganlar festivali 2007-yil 4-noyabrda boʻlib oʻtgan. Tadbir volontyorlar va turli tashkilotlar aʼzolari ishtirokida oʻtkazilishi mumkin. Kas Ward Adelaida shahrida Veganlar festivaliga asos solgan va tadbir koordinatori hisoblanadi.


File:World Vegan Day Thank You Card.jpg|Tadbirdan lavha
File:World Vegan Day butcher.jpg|Tadbir ishtirokchisi
File:World Vegan Day soymilk baking giveaway.jpg|Veganlar koʻchada bananli shokoladli kekslar tarqatmoqda
File:World Vegan Day baking giveaway.jpg|Vegan pishirilgan turli nonlar bilan koʻcha plakati oldida


## Manbalar
Raxmanov Vasiliy Sergeevich

**Vasiliy Sergeevich Raxmanov** (1764 —1816) – Napoleon harbiy urushlarining rus qoʻmondoni, Rossiya imperatorlik armiyasi general-leytenanti.

## Biografiyasi

Vasiliy Raxmanov 1764-yilda zodagon oilada tugʻilgan. Raxmanov quruqlikdagi zodagon kadetlar korpusida tahsil olgan, u yerdan 1785-yil 6-fevralda Tula piyoda polkiga leytenant sifatida yuborilgan. 1787 – 1791-yillardagi rus-turk urushida va 1794-yildagi Polsha voqealarida qatnashgan. 1795-yil 26-noyabrda 4-darajali Avliyo Jorj ordeni bilan taqdirlangan. Gollandiya ekspeditsiyasidagi xizmatlari uchun Rahmanov 1799-yil 5-iyunda polkovnikning epauletlarini olgan. 1803-yil 10-fevralda Raxmonov Kolivan mushketyor polkiga oʻtkaziladi, 11-iyunda esa uning komandiri, oʻsha yilning 28-avgustida unga general-mayor unvoni berildi. Nizovskiy mushketyor polkining boshligʻi lavozimiga tayinlandi. Raxmanov ushbu polk bilan toʻrtinchi koalitsiya urushida ("Jasorat uchun" oltin qilich) va 1808 – 1809-yillardagi rus-shved urushida jang qilgan. Keyin Uleaborg komendanti etib tayinlangan. Napoleon – Rossiya imperiyasiga bostirib kirgandan keyin, 1812-yilgi Vatan urushida bir qancha janglarda qatnashgan – 1814-yil 13 – 18 oktyabr. Dushman Rossiyadan quvib chiqarilgandan soʻng rus qoʻshinining xorijiy yurishida va Elbing qalʼasini qamal qilishda qatnashdi. 1813-yil 31-iyulda 3-darajali Avliyo Jorj ordeni bilan taqdirlangan. 1816-yil 11-sentyabrda Raxmonov Danzigni qamal qilish uchun general-leytenant unvoniga sazovor boʻldi. Vasiliy Sergeevich Raxmanov 1816-yil 10-noyabrda vafot etgan.
## Manbalar

## Adabiyotlar
Slovar russkix generalov, uchastnikov boevix deystviy protiv armii Napoleona Bonaparta v 1812—1815 gg. // Rossiyskiy arxiv. Istoriya Otechestva v svidetelstvax i dokumentax XVIII—XX vv. : Sbornik. – M.: studiya „TRITE“ N. Mixalkova, 1996. – T. VII. – S. 527—528. – ISSN 0869-20011. (Komm. A. A. Podmazo)

## Havolalar
Raxmanov, Vasiliy Sergeevich
Emil Verban

**Emil Verban** 1915-yilning 27-avgustida AQSHning Illinois shtati Linkoln shahrida tavallud topgan.  Beysbol bo'yicha oliy ligadagi MLB (Major League Baseball) da ikkinchi darajali o'yinchi bo'lgan.
## Biografiya
Emil Verban *Sent-Luis Cardinals* (1944-1946-yillar),*Filadelfiya Fellis* (1946-1948-yillar),*Chicago Cubs* (1948-1950-yillar),*Boston Braves* (1950-yil) kabi jamoalarda o'ynagan.Emil Verban avvalam bor 1944-yildan 1950-yilgacha oliy ligada 4 ta jamoada o'ynagani bilan ham mashhur.Emil Verban 28 yoshida beysbolda ilk professional faoliyatini boshlagan.U 1944-yildagi ligada *Sent-Luis Browns* jamoasiga qarshi 17 ta dan 7 ta zarbani qaytargani va Sent-Luis Kardinals jamoasi 4:2 hisob bilan g'alaba qilgan o'yindagi so'nggi hal qiluvchi zarbani qaytargani bilan ham mashhur. Emil Verbanning eng muvaffaqiyatli davri 1945-yil boshlangan. Verban *Filadelfiya Fellis*,*Chicago Cubs*,*Boston Braves* jamoalarida ham o'ynagan va *"All Stars Match"da* ham ikki marotaba ishtirok etgan(1946 va 1947-yillar).

1975-yilda Vashingtonda joylashgan *Chicago Cubs* muxlislar guruhi taqdirlash uchun Emil Verban jamiyatini tuzishgan. Verban *Chikago Cubs* ning o'yinchi timsoli sifatida tanlangan. Verban dastlab uni masxara qilishayotganiga ishongan, biroq bir necha yil o'tgach, u Vashingtonga, ayni paytda jamiyat a'zosi bo'lgan prezident Ronald Reygan bilan Oq uyda uchrashish uchun uchib kelganida, u bu his tuyg'ulardan qutilgan.

Verban 73 yoshida Illinoys shtatining Quincy shahrida vafot etgan.
## O'ynagan jamoalari
* Sent-Luis Cardinals (1944-1946-yillar)
* Filadelfiya Fellis (1946-1948-yillar)
* Chicago Cubs (1948-1950-yillar)
* Boston Braves (1950-yil)
## Faoliyatinig eng muvaffaqiyatli davri va sovrinlari
* uch marotaba "All Stars Match" o'yinida ketma-ket qatnashgan. (1945-1946-1947-yillar)
* Sent-Luis Browns jamoasi ustidan g'alabasi uchun sovrin olgan. (1944-yil)
## Manbalar
Firebase

**Firebase** – backend bulutli xizmatlaridan mobil ilovalarda foydalanishga koʻmaklashadigan Google tomonidan taqdim qilingan kompaniya. Firebase Android, iOS tizimlari, JavaScript, Node.js, Java, Unity, PHP va C++ dasturlash tillari uchun maʼlumotlar bazasi, real vaqt maʼlumotlar bazasi, autentifikatsiya, ilovalarni integrallash va analitika xizmatlarini taklif qiladi.

## Tarixi
Firebase 2011-yilda James Tamplin va Andrev Lee tomonidan asos solingan Envolve startapidan kelib chiqqan.
Envolve dasturchilar uchun web sahifada online chat qurish imkonini beruvchi APIni integrallashtirib berdi. Chat xizmatlari ishga tushgandan soʻng Tamplin va Lee ilovalar orqali uzatilayotgan maʼlumotlar chat xabarlari emasligini aniqladilar va ular chat tizimini va real vaqt arxitekturasini bir-biridan ajratishga qaror qildi. 2011-yilda Tamplin va Lee Firebaseʼni korporatsiyadan ajratib oldi va alohida kompaniya sifatida 2012-yilning aprel oyida ishga tushirdi.
Firebaseʼning birinchi mahsuloti iOS, Android va veb-qurilmalar aro ilova maʼlumotlarini sinxronlaydigan va ularni Firebase bulutli tizimida saqlaydigan API boʻlgan Firebase Realtime Database edi. Mahsulot dasturchilar uchun real vaqtda ishlaydigan ilovalar tayyorlashga yordam berdi.

## Manbalar
Margaret Samu

**Margaret Samu** – XVIII XIX asrlarda Rossiya sanʼati va dizayni sohasida oʻqigan sanʼatshunos. Parsons dizayn maktabida dars bergan, Nyu Yorkdagi Metropolitan sanʼat muzeyida maʼruzalar oʻtgan. Margaret dastlab Nyu York universitetidagi rus slavyan oʻquv boʻlimida ishlagan.Samu Sharqiy Yevropa, Yevroosiyo va Rossiya sanʼati va meʼmorchiligi tarixchilari jamiyatining faol aʼzosi
va 2013- va 2015-yillarda bu jamiyat prezidenti boʻlgan.
XIX asr rus madaniyati, adabiyoti va sanʼati boʻyicha 19-ishchi guruh tashkiliy qoʻmitasining faol aʼzolaridan biri hisoblangan.Samu rus sanʼati boʻyicha mutaxassis.2016-yilda u ayollar uyushmasi tomonidan Mery Zirin mukofoti bilan taqdirlangan.

## Tanlangan nashrlari
* „Karl Briullov’s Last Day of Pompeii at the Paris Salon of 1834.“ The Art Bulletin 103, no. 2 (June 2021). 77–103. DOI: 10.1080/00043079.2021.1847579
* „Exhibiting Westernization: Aleksei Venetsianov’s Nudes and the Russian Art Market 1820-1850.“ Nineteenth-Century Studies 25 (2015). 131–147.
* „ ‘Serving Art…’ Artist and Model in the Nineteenth-Century Russia Art World.“ Iskusstvoznanie. „ ‘Sluja iskusstvu…’ Xudojnik i model v russkoy xudojestvennoy kulture XIX veka.“ Iskusstvoznanie] 3-4 (Autumn 2014). 434–447.
* From Realism to the Silver Age: New Studies in Russian Artistic Culture. DeKalb: Northern Illinois University Press, 2014 (co-editor and contributor).
* „Evelyn Beatrice Longman: Establishing a Career in Public Sculpture.“ Womanʼs Art Journal 25, no. 2 (Fall 2004/Winter 2005). 8–15.
## Manbalar
Yakun Xayrulin

**Yakun Ismoilovich Xayrulin** (1931-yil 31-may, Samarqand) – Samrqandda tavallud topgan Belorus rassomi. Belarus Rassomlar uyushmasining aʼzosi. Gavanada bo'lib o'tgan xalqaro tanlov ishtirokchisi.
## Biografiyasi
Yakun Ismoilovich Xayrulin 1960-yilda Toshkent rassomlik bilim yurtini tamomlagan. 1958—1964-yillarda Toshkent drama teatrida faoliyat yuritgan, 1960-yildan taetrida bosh rassom lavozimida ishlagan. 1966-yildan boshlab Minskda, 1969—1991-yillar oraligʻida „Belarus“ nashriyotida faoliyat yuritgan.

1988-yildan boshlab Belarus Rassomlar uyushmasining aʼzosiga aylangan.
## Ijodiy ishlari
Devoriy surat, rangtasvir, akvarel, dekorativ sanʼat yoʻnalishlarida faoliyat yuritadi. Eng yaxshi ijodiy ishlari orasida: „8-mart“ (1966-yil), „Sa svyatam Peramogi“(„Gʻalaba kuni muborak“) (1970-yil), „Kvitney, kraina rodnaya“(„Gul, ona yurt“) (1972-yil), „Pakul ne pozna“ („Hali ham kech emas“) (1980-yil), „Snid“ („Kimlik“), „shto paknaem nashchadkam“ („Biz nima qilamiz“), „Che Gevara“ („Che Gevara“ (1988-yilda Gavanada boʻlib oʻtgan xalqaro rassomlar koʻrgazmasi uchun chizilgan), „Sumlenne“ („Vijdon“) (1990), „Ya drugoy takoy kraini ne vedayu“ („Men bunday davlatni bilmayman …“) (1991-yil), „Uvaxododzyachi oʻ XXI stagoddze“ („XXI asrga kirish“) (1992-yil), „50 gadoʻ vizvalennya Belarusi“ („Belarus ozodligiga 50 yil“) (1994-yil), „Moy amulet“ („Mening tumorim“) (2000-yil), „Uvaga. Snid“ („Diqqat. Sneed“) (2001-yil). Asarlar va muaommolarning dolzarbligi, tasviriy vositalarning lakonizmi va metaforalardan foydalanish Xayrulin ijodida alohida oʻringa ega. „Venetsiya. Laguna“ (Venetsiya. Laguna), „Gandaler“ („Gondalier“) (abedzeve 1996-yil), „Vengriya. Lotas“ (Vengriya Lotas) (2002-yil) shular jumlasinadur.
## Manbalar
Across the Sea of Time

„***Across the Sea of Time***“ – 1995-yilda Stiven Lou tomonidan ishlab chiqarilgan va rejissyorlik qilgan , Endryu Gellis tomonidan yozilgan Amerika IMAX 3D sarguzasht filmi. Unda Piter Reznik oʻz ota-bobolarining oilasini izlab Amerika Qoʻshma Shtatlariga yoʻl olgan yosh rus yigit rolini oʻynaydi.
## Syujeti
Syujetning asosida oilasini qidirayotgan rossiyalik muhojirning haqiqiy hayoti yotadi va Ellis orolining immigratsiya xizmati xodimlari tomonidan unga Leopold Minton ismi qoʻyilgan (chunki ular uning ruscha ismini talaffuz qila olmagan).Minton (oʻsha paytda) stereoskopik fotosuratlar olish uchun mashhur Xolms stereoskopi kompaniyasida ishlagan. Bu filmga Nyu-Yorkning oʻtmish va hozirgi koʻplab stereoskopik tasvirlarini koʻrsatish imkoniyatini bergandi.

Balandlikdan qoʻrqmaydigan Minton Nyu-Yorkdagi osmono'par binolarning rivojlanishiga oid beqiyos tasvirlar toʻplamini yaratdi. Minton Nyu-York metrosi qurilishini ham hujjatlashtirgan. Filmda Mintonning hayoti davomida ommaga oshkor etilmagan bir qancha shaxsiy fotosuratlari ham mavjud.

## Kasting
* Piter Reznik-Tomas Minton rolida
* Jon Makdonou-yuk tashish boshligʻi sifatida
* Viktor Shtaynbax- dengiz uchuvchisi rolida
* Piter Boyden-ConEd Ishchi sifatida
* Filipp Levi-hot-dog sotuvchisi sifatida
* Nik Muglia-politsiyachi sifatida
* Ebbi Lyuis-Julia Minton rolida
* Mett Malloy-Uoll-strit biznesmeni sifatida
* Luidji Petrozza-pizza pirogi odami rolida
* Bernard Ferstenberg-tuzlangan sotuvchi sifatida
* Robert Bakli-sotsialist sifatida
* Donald Tramp-oʻzi kabi
* Patrik Flinn-bufetchi sifatida

## Musiqa
Filmning musiqasini Jon Barri yozgan.

# The Wonder of America
# Into New York
# Ellis Island
# Never Have I Felt So Free
# The Lower East Side
# The Automobile, The Telephone
# The Subway
# The Subway Ride
# Coney Island
# Up to the Sky
# Flight Over New York
# Central Park
# Times Square and Broadway
# Scary Night in the Park
# A New Day Will Come
# Searching
# Welcome to America, Welcome to New York
# Across the Sea of Time

## Qabul
### Teatr kassasi
„Across the Sea of Time“ filmi $16,015,639 yigʻgan.

## Manbalar